Klokken 16 fredag eftermiddag stillede den 38-årige ultraløber sig op på et løbebånd i Shoppen ved Aalborg Storcenter - først et døgn efter, bortset fra et par toiletbesøg, trådte Anne-Marie Rossen ned på fast grund igen. - Det var en hård omgang, men livet for mig er udfordringer - og jeg ville da gerne være den første danske kvinde til at gennemføre et 24 timers løb på et løbebånd, siger hun. Løbet var dog intet imod, hvad den løbegale nordjyde tidligere har bedrevet. Anne-Marie Rossen har blandt andet deltaget i et løb i Grækenland på ikke mindre end 246 kilometer. - Jeg overvejer lige nu, hvor jeg skal tilbagelægge en masse kilometer næste gang - men én ting er sikkert - løbe det skal jeg.

Referat:
Anne-Marie Rossen fra Svenstrup løb som den første danske kvinde 24 timer - næsten i træk - på et løbebånd.
[size=3][/size]

[size=3][/size]